Előterjesztés Zalakaros Város Önkormányzata Képviselőtestülete 2022. május 26-án tartandó ülésére

Napirend címe: Szociális célú tűzifa támogatás igénylése, valamint az ehhez szükséges 
                            önerő biztosítása
Előterjesztést készítette: Sárempekné Bakonyi Judit igazgatási ügyintéző
Tisztelt Képviselőtestület! 

A Belügyminisztérium 2021. január 1-jei adatai alapján az 5000 fő lakosságszámot meg nem haladó település települési önkormányzata szociális célú tűzifavásárláshoz vagy barnakőszén vásárláshoz kapcsolódó támogatásra pályázhat.
Mivel településünkön a vezetékes földgázzal nem rendelkező háztartások a fűtést szinte kizárólag fával oldják meg, így a továbbiakban az elterjesztés csak a tűzifa-vásárlásra terjed ki.
A belügyminiszter pályázatot hirdet a Magyarország 2022. évi központi költségvetéséről szóló 2021. évi XC. törvény 3. számú melléklet 1. 2.2.1. pont szerint települési önkormányzatok szociális célú tüzelőanyag vásárlásához kapcsolódó támogatására.
A támogatási összeg megállapítása az önkormányzat által kitöltött előzetes igényfelmérésben jelzett adatok alapján történik. Önkormányzatunk esetében a maximálisan igényelhető mennyiség 182 m3. 

Az előterjesztés keménylombos fafajta iránti támogatás benyújtására tesz javaslatot. A támogatás igénylésének feltétele, hogy 1000 Ft/erdei m3+áfa mértékű önrészt is vállalnunk kell, ami 182.000 Ft+ÁFA (231 140, - Ft) összeget jelent. 

A tűzifa szállításából – ideértve a rászorulókhoz való eljuttatást is – származó költségek a települési önkormányzatot terhelik. Az elmúlt években a szállítási költség az alábbiak szerint alakult:

2017: 348 615 Ft

2018: 807 720 Ft

2019: 577 215 Ft
2020: 412 750 Ft
2021: 591 185 Ft
A költségvetési törvény ide vonatkozó fejezete szerint a támogatásban részesített önkormányzatoknak legkésőbb a tüzelőanyag megvásárlását követő 10. napon hatályba lépő rendeletben kell szabályozniuk a szociális rászorultság azon szabályait, melyek az igénylés részletes feltételeit jelentik. A települési önkormányzat a támogatásból vásárolt tűzifát, illetve szenet 2023. február 15-éig a rendeletében foglaltaknak megfelelően osztja ki a rászorulók részére, a támogatás teljes összegének pénzügyi felhasználása legkésőbb 2023. március 31-éig történhet meg, a támogatás felhasználásáról 2023. április 15-ig az Igazgatóság felé kell elszámolnia.

A települési önkormányzatnak a támogatási igény benyújtásához mellékelnie kell a települési önkormányzat saját forrás biztosítására vonatkozó igazolását. 
A pályázat benyújtásának határideje 2022. augusztus 31.
Amennyiben az Önkormányzat az e címen nyújtott támogatást igénybe kívánja venni, a Képviselőtestületnek az önerő vállalásáról az alábbi határozatot el kell fogadnia:

Határozati javaslat:
Zalakaros Város Önkormányzat Képviselőtestülete 

1./ a Magyarország 2022. évi központi költségvetéséről szóló 2021. évi XC. törvény 3. számú melléklet 1. 2.2.1. pont szerinti települési önkormányzatok szociális célú tüzelőanyag vásárlásához kapcsolódó támogatására 182 m3 tűzifára igényt nyújt be a Magyar Államkincstár Zala Megyei Igazgatóságához. 

2./ a támogatás igénybevételéhez szükséges 182 000 Ft+ÁFA (231 140, - Ft) saját forrást az önkormányzat 2022. évi költségvetése szociális keretének terhére biztosítja. 

3./ vállalja a tűzifa szállításából eredő költségeket, azok fedezetét a 2022. évi költségvetése szociális keretének terhére biztosítja.
4./ a szociális célú tűzifában részesülőktől ellenszolgáltatást nem kér.
Határidő:            2022. augusztus 31.
Felelős:               Novák Ferenc polgármester

Operatív felelős: Sárempekné Bakonyi Judit igazgatási ügyintéző

                            Horváthné Juhász Barbara pénzügyi osztályvezető – tájékoztatásul a 

                            költségvetés számára
Zalakaros 2022. május 13.







            Novák Ferenc
                                                                                  

 polgármester
Gazdasági Bizottság és a Humánpolitikai és Ügyrendi Bizottság határozata:

A bizottság javasolja a képviselőtestület számára a Szociális tűzifa pályázat benyújtása napirend kapcsán az előterjesztés szerinti határozati javaslat elfogadását.
